CELEX: 22006D0059
Language: sk
Date: 2006-06-02 00:00:00
Title: Rozhodnutie Spoločného výboru EHP č. 59/2006 z 2. júna 2006 , ktorým sa mení a dopĺňa príloha IX (Finančné služby) k Dohode o EHP

7.9.2006   
            
            
               SK
            
            
               Úradný vestník Európskej únie
            
            
               L 245/5
            
         
      ROZHODNUTIE SPOLOČNÉHO VÝBORU EHP č. 59/2006
   z 2. júna 2006,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 33/2006 z 10. marca 2006 (1).
            
         
               (2)
            
            
               Smernica Európskeho parlamentu a Rady 2005/68/ES zo 16. novembra 2005 o zaistení, ktorou sa menia a dopĺňajú smernice Rady 73/239/EHS, 92/49/EHS, ako aj smernice 98/78/ES a 2002/83/ES (2), sa má začleniť do dohody,
            
         ROZHODOL TAKTO:
   Článok 1
   Príloha IX k dohode sa mení a dopĺňa takto:
   
               1.
            
            
               Za bod 7a (smernica Rady 92/49/EHS) sa vkladá tento bod:
               
                           „7b.
                        
                        
                           
                              32005 L 0068: smernica Európskeho parlamentu a Rady 2005/68/ES zo 16. novembra 2005 o zaistení, ktorou sa menia a dopĺňajú smernice Rady 73/239/EHS, 92/49/EHS, ako aj smernice 98/78/ES a 2002/83/ES (Ú. v. EÚ L 323, 9.12.2005, s. 1).
                           Ustanovenia smernice sa na účely tejto dohody vykladajú s touto úpravou:
                           V prílohe I sa dopĺňa toto:
                           
                                       ‚—
                                    
                                    
                                       v prípade Lichtenštajnského kniežatstva: »Aktiengesellschaft«, »Europäische Aktiengesellschaft (Societas Europaea)«‚ »Genossenschaft«;
                                    
                                 
                                       —
                                    
                                    
                                       v prípade Nórskeho kráľovstva: »aksjeselskaper«, »allmennaksjeselskaper«, »gjensidige selskaper«;
                                    
                                 
                                       —
                                    
                                    
                                       v prípade Islandskej republiky: »hlutafélög«, »gagnkvæm félög«.’“
                                    
                                 
                     
         
               2.
            
            
               V bode 2 (prvá smernica Rady 73/239/EHS), bode 7a (smernica Rady 92/49/EHS), bode 11 (smernica Európskeho parlamentu a Rady 2002/83/ES) a bode 12c (smernica Európskeho parlamentu a Rady 98/78/ES) sa dopĺňa táto zarážka:
               
                           „—
                        
                        
                           
                              32005 L 0068: smernica Európskeho parlamentu a Rady 2005/68/ES zo 16. novembra 2005 (Ú. v. EÚ L 323, 9.12.2005, s. 1).“
                        
                     
         Článok 2
   Znenie smernice 2005/68/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. júna 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. júna 2006
      
         
            Za Spoločný výbor EHP
         
         
            Predseda
         
         R. WRIGHT
         
      
   
   
      (1)  Ú. v. EÚ L 147, 1.6.2006, s. 50.
   
      (2)  Ú. v. EÚ L 323, 9.12.2005, s. 1.
   
      (3)  Sú uvedené ústavné požiadavky.